Publication: Magyar Közlöny
Issue: MK-2000-91 (Year: 2000, Number: 91)
Era: 1990-2004
Section: 
Paragraph Index: 24

1. Bármely, a Megállapodás értelmezésével vagy alkalmazásával kapcsolatos, egy vagy több Szerződő Fél közötti olyan vitát, amelyet a vitában részt vevő felek tárgyalás útján vagy egyéb módon rendezni nem tudnak, amennyiben a vitás felek egyike úgy kívánja, választottbíróság elé kell utalni, és a vitázó felek által közös megegyezéssel kiválasztott egy vagy több választottbíró elé kell terjeszteni. Ha a vitázó felek a választottbírósági eljárás iránti igény bejelentésétől számított három hónapon belül nem tudnak a választottbíró, illetve választottbírák személyét illetően megállapodni, a vitázó felek bármelyike kérheti az Egyesült Nemzetek Szervezetének főtitkárát egyes választottbíró kijelölésére, akihez a vitás kérdést a döntéshozatal céljából be kell terjeszteni.

Source: https://magyarkozlony.hu/hivatalos-lapok/3b21a28be0e248ded1454a6085ef0929df8496a3/dokumentumok/59d8625329c9b645d35b081fe309a432e3a61bde/letoltes